मैंने 'तारे जमीं पर' फिल्म में स्लो लर्नर लड़के की भूमिका निभायी थी, लेकिन दूसरी फिल्म 'बम बम बोले' में मैं तेज-तर्रार एवं होशियार बच्चा बना हूं। वह पढ़ने-लिखने में तेज है। पहली फिल्म के एकदम विपरीत भूमिका मैंने की है। यह भाई-बहन की कहानी है। इसमें मेरे साथ अतुल कुलकर्णी और एक नयी बाल कलाकार हैं। प्रियदर्शन अंकल इसके निर्देशक हैं। यह फिल्म मुझे एक कदम आगे ले जाती है। मैंने फिल्म की शूटिंग को खूब एंज्वॉय किया। प्रियदर्शन अंकल सेट पर मुझे खेलने की इजाजत देते थे। यह फिल्म इसी वर्ष प्रदर्शित होगी।